

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

**OGRES NOVADA PAŠVALDĪBAS**

**FINANŠU KOMITEJAS SĒDES PROTOKOLS**

|  |  |
| --- | --- |
| 2025. gada 17. aprīlis | **Nr.**4 |

Ogrē, Brīvības ielā 33, 3.stāva zālē

Sēde sasaukta pulksten. 09.00

Sēdi atklāj pulksten. 09.00

Sēdi vada: Finanšu komitejas priekšsēdētājs Egils Helmanis.

Sēdi protokolē: Ogres novada pašvaldības centrālās administrācijas Kancelejas lietvede Arita Zenfa.

Piedalās komitejas locekļi: GintsSīviņš, PāvelsKotāns, JānisKaijaks, Andris Krauja, Santa Ločmele, RūdolfsKudļa, JānisIklāvs, IndulisTrapiņš, DainisŠirovs.

Nepiedalās komitejas locekļi: AtvarsLakstīgala – iemesls nav zināms, Igors Miglinieks – iemesls nav zināms, Raivis Ūzuls – cits iemesls.

Piedalās deputāti: DaceMāliņa, DzirkstīteŽindiga, ValentīnsŠpēlis, JānisSiliņš, KasparsBramanis, IlmārsZemnieks, ArtūrsMangulis,TomsĀboltiņš, DaceVeiliņa, Daiga Brante.

Piedalās pašvaldības darbinieki un uzaicinātie: Ogres novada pašvaldības izpilddirektors Pēteris Špakovskis, Izpilddirektora vietniece Dana Bārbale, Kancelejas vadītāja Ingūna Šubrovska, Juridiskās nodaļas juriste Sandra Ziediņa, Personālvadības nodaļas vadītāja Antra Pūga, Finanšu nodaļas vadītāja Inta Zirnīte, Lielvārdes pilsētas un pagasta pārvaldes vadītājs Dzintars Žvīgurs, Lauberes pagasta pārvaldes vadītājs Andris Misters, Meņģeles pagasta pārvaldes vadītāja Vija Kauliņa (attālināti tiešsaistē), Suntažu pagasta pārvaldes vadītājs Valdis Ancāns (attālināti tiešsaistē), Nekustamo īpašumu pārvaldes nodaļas nekustamo īpašumu speciāliste Aija Mežale, Attīstības un plānošanas nodaļas telpiskais plānotājs Toms Mārtiņš Millers, Madlienas pagasta pārvaldes vadītāja Inga Elme, Ikšķiles pilsētas un Tīnūžu pagasta apvienības vadītāja Aiva Ormane, Ogres novada Kultūras un tūrisma pārvaldes vadītāja Marika Zeimule, Ogres novada Sociālā dienesta juriste Katrīne Kondratjuka, Informācijas sistēmu un tehnoloģiju nodaļas datorsistēmu un datortīklu administrators Kaspars Vilcāns, Informācijas sistēmu un tehnoloģiju nodaļas datorsistēmu un datortīklu administrators Mikus Liepa.

Informatīvajā daļā:

***P.Špakovskis*** *informē par aktuālajiem būvniecības procesiem Ogres pilsētā un novadā.*

***D.Širovs*** *informē par aktualitātēm veselības jomā, kā arī par gaidāmajām mācībām kopā ar Zemessardzi.*

**SĒDES DARBA KĀRTĪBA:**

1. Par darba dienas pārcelšanu 2025. gada maijā.

2. Par darba tiesisko attiecību izbeigšanu ar Ogres novada pašvaldības policijas priekšnieka vietnieku.

3. Par saistošo noteikumu “Ogres novada pašvaldības apbalvojumu nolikums” projekta un paskaidrojuma raksta publicēšanu sabiedrības viedokļa noskaidrošanai.

4. Par dzīvokļa īpašuma “Pērles”- 1, Suntaži, Suntažu pag., Ogres nov., atsavināšanu.

5. Par nekustamā īpašuma "Cēsītes", Lauberes pag., Ogres nov., kadastra numurs 74600040021, atsavināšanu.

6. Par nekustamā īpašuma Lakstīgalu iela 3B, Lielvārdē, Ogres novadā, atsavināšanu.

7. Par nekustamā īpašuma Melioratoru iela 8 - 35, Ikšķile, Ogres nov., atsavināšanu.

8. Par nekustamā īpašuma Celtnieku iela 23, Ogre, Ogres nov., atsavināšanu.

9. Par Ogres novada 2024.gada konsolidētā gada pārskata apstiprināšanu.

**1.**

**Par** **darba dienas pārcelšanu 2025. gada maijā**

Lēmuma projekta ziņotājs - Antra Pūga

**balsojot: ar 10 balsīm "Par" (Andris Krauja, Dainis Širovs, Egils Helmanis, Gints Sīviņš, Indulis Trapiņš, Jānis Iklāvs, Jānis Kaijaks, Pāvels Kotāns, Rūdolfs Kudļa, Santa Ločmele), "Pret" – nav, "Atturas" – nav, "Nepiedalās" – nav,**

Finanšu komiteja **NOLEMJ:**

Atbalstīt sagatavoto lēmuma projektu un iesniegt izskatīšanai Ogres novada domē.

**2.**

**Par** **darba tiesisko attiecību izbeigšanu ar Ogres novada pašvaldības policijas priekšnieka vietnieku**

Lēmuma projekta ziņotājs - Antra Pūga

***E.Helmanis*** *informē par pašvaldības policijas vadības darba attiecību izbeigšanas iemesliem un policijas darbinieku anketēšanas rezultātiem.*

***S.Ločmele*** *interesējas, vai pievienotais darbinieku atlūgums bija personas brīva griba vai tika lūgts uzrakstīt atlūgumu?*

***E.Helmanis*** *skaidro, ka policijas vadībai tika uzdots uzdevums sakārtot pašvaldības policijas darbu, kas netika izdarīts, bet tika iesniegts atlūgums.*

**balsojot: ar 10 balsīm "Par" (Andris Krauja, Dainis Širovs, Egils Helmanis, Gints Sīviņš, Indulis Trapiņš, Jānis Iklāvs, Jānis Kaijaks, Pāvels Kotāns, Rūdolfs Kudļa, Santa Ločmele), "Pret" – nav, "Atturas" – nav, "Nepiedalās" – nav,**

Finanšu komiteja **NOLEMJ:**

Atbalstīt sagatavoto lēmuma projektu un iesniegt izskatīšanai Ogres novada domē.

**3.**

**Par** **saistošo noteikumu “Ogres novada pašvaldības apbalvojumu nolikums” projekta un paskaidrojuma raksta publicēšanu sabiedrības viedokļa noskaidrošanai**

Lēmuma projekta ziņotājs - Marika Zeimule

Saskaņā ar Ministru kabineta 2010. gada 5. oktobra noteikumiem Nr. 928 “Kārtība, kādā dibināmi valsts institūciju un pašvaldību apbalvojumi” ir sagatavots saistošo noteikumu projekts “Ogres novada pašvaldības apbalvojumu nolikums” un paskaidrojuma raksts.

Pamatojoties uz Pašvaldību likuma 46. panta trešo daļu, saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām. Saņemtos viedokļus par saistošo noteikumu projektu pašvaldība apkopo un atspoguļo šo noteikumu projekta paskaidrojuma rakstā.

Ņemot vērā minēto, un saskaņā ar Pašvaldību likuma 46. panta trešo daļu,

**balsojot: ar 9 balsīm "Par" (Andris Krauja, Egils Helmanis, Gints Sīviņš, Indulis Trapiņš, Jānis Iklāvs, Jānis Kaijaks, Pāvels Kotāns, Rūdolfs Kudļa, Santa Ločmele), "Pret" – nav, "Atturas" – nav, "Nepiedalās" – nav**,

Finanšu komiteja **NOLEMJ:**

1. Nodot saistošo noteikumu “Ogres novada pašvaldības apbalvojumu nolikums” (turpmāk – saistošie noteikumi) projektu un paskaidrojuma rakstu sabiedrības viedokļa noskaidrošanai.
2. Uzdot Ogres novada pašvaldības Centrālās administrācijas Komunikācijas nodaļai publicēt saistošo noteikumu projektu un paskaidrojuma rakstu pašvaldības oficiālajā tīmekļvietnē www.ogresnovads.lv sabiedrības viedokļa noskaidrošanai, paredzot divu nedēļu termiņu.
3. Noteikt, ka sabiedrība viedokli par saistošo noteikumu projektu var iesniegt elektroniski, sūtot to uz oficiālo elektronisko adresi, elektroniskā pasta adresi ogredome@ogresnovads.lv vai personīgi iesniedzot to Ogres novada klientu apkalpošanas centros.
4. Uzdot Saistošo noteikumu sagatavotājam apkopot šī lēmuma 3. punkta kārtībā saņemto sabiedrības viedokli.

**4.**

**Par** **dzīvokļa īpašuma “Pērles”- 1, Suntaži, Suntažu pag., Ogres nov., atsavināšanu**

Lēmuma projekta ziņotājs - Valdis Ancāns

**balsojot: ar 10 balsīm "Par" (Andris Krauja, Dainis Širovs, Egils Helmanis, Gints Sīviņš, Indulis Trapiņš, Jānis Iklāvs, Jānis Kaijaks, Pāvels Kotāns, Rūdolfs Kudļa, Santa Ločmele), "Pret" – nav, "Atturas" – nav, "Nepiedalās" – nav,**

Finanšu komiteja **NOLEMJ:**

Atbalstīt sagatavoto lēmuma projektu un iesniegt izskatīšanai Ogres novada domē.

**5.**

**Par** **nekustamā īpašuma "Cēsītes", Lauberes pag., Ogres nov., kadastra numurs 74600040021, atsavināšanu**

Lēmuma projekta ziņotājs - Andris Misters

**balsojot: ar 10 balsīm "Par" (Andris Krauja, Dainis Širovs, Egils Helmanis, Gints Sīviņš, Indulis Trapiņš, Jānis Iklāvs, Jānis Kaijaks, Pāvels Kotāns, Rūdolfs Kudļa, Santa Ločmele), "Pret" – nav, "Atturas" – nav, "Nepiedalās" – nav,**

Finanšu komiteja **NOLEMJ:**

Atbalstīt sagatavoto lēmuma projektu un iesniegt izskatīšanai Ogres novada domē.

**6.**

**Par** **nekustamā īpašuma Lakstīgalu iela 3B, Lielvārdē, Ogres novadā, atsavināšanu**

Lēmuma projekta ziņotājs - Dzintars Žvīgurs

Ogres novada pašvaldībai (turpmāk - Pašvaldība) pieder nekustamais īpašums Lakstīgalu iela 3B, Lielvārde, Ogres novads, ar kadastra numuru 7413 001 0610, kas sastāv no zemes vienības ar kadastra apzīmējumu 7413 001 0610 ar kopējo platību 14022 m² (turpmāk – Zemes vienība). Pašvaldības īpašuma tiesības nostiprinātas Zemgales rajona tiesas Lielvārdes pilsētas zemesgrāmatas nodalījumā Nr. 100000535056.

Saskaņā ar ierakstiem Valsts zemes dienesta Nekustamā īpašuma valsts kadastra informācijas datos Zemes vienībai noteiktais lietošanas mērķis – individuālo dzīvojamo māju apbūve (kods 0601).

Saskaņā ar Lielvārdes novada domes 2017. gada 25. janvāra saistošo noteikumu Nr. 3 “Teritorijas attīstības plānošanas dokumenta „Lielvārdes novada teritorijas plānojums 2016.-2027. gadam” grafiskā daļa un teritorijas izmantošanas un apbūves noteikumi” Lielvārdes novada teritorijas plānojuma 2016.-2027. gadam” funkcionālā zonējuma karti Zemes vienība atrodas Lielvārdes pilsētas funkcionālajā zonā “Savrupmāju apbūves teritorija (DzS1)”.

Publiskas personas mantas atsavināšanas likuma (turpmāk - Atsavināšanas likums) 4.  panta pirmajā daļā noteikts, ka atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai, savukārt šī panta otrā daļa noteic, ka publiskas personas mantas atsavināšanu var ierosināt attiecīgās iestādes vadītājs, kā arī cita institūcija (amatpersona), kuras valdījumā atrodas publiskas personas manta.

Saskaņā ar Atsavināšanas likuma 3. panta pirmās daļas 1. punktu un otro daļu, Nekustamais īpašums atsavināms, pārdodot izsolē. Atsavināšanas likuma 17. panta otrā daļa noteic, ka mantu vispirms piedāvā izsolē ar augšupejošu soli. Solīšana sākas no mantas nosacītās cenas (Atsavināšanas likuma 8. pants). Atsavināšanas likuma 8. panta otrā daļa noteic, ka atsavināšanai paredzētā atvasinātas publiskas personas nekustamā īpašuma novērtēšanu organizē attiecīgās atvasinātās publiskās personas lēmējinstitūcijas noteiktajā kārtībā, minētā panta trešā daļa noteic, ka nekustamā īpašuma novērtēšanas komisijas sastāvu un mantas nosacīto cenu apstiprina institūcija (amatpersona), kura saskaņā ar šā panta pirmo un otro daļu organizē nekustamā īpašuma novērtēšanu, savukārt septītā daļa nosaka, ka nosacīto cenu atbilstoši mantas vērtībai nosaka mantas novērtēšanas komisija.

Pašvaldību likuma 73. panta ceturtā daļa noteic, ka pašvaldībai ir tiesības iegūt un atsavināt kustamo un nekustamo īpašumu, kā arī veikt citas privāttiesiskas darbības, ievērojot likumā noteikto par rīcību ar publiskas personas finanšu līdzekļiem un mantu.

Atsavināšanas likuma 5. panta pirmā daļa noteic, ka atļauju atsavināt atvasinātas publiskas personas nekustamo īpašumu dod attiecīgās atvasinātās publiskās personas lēmējinstitūcija, savukārt, Pašvaldību likuma 10. panta pirmās daļas 16. punktā noteikts, ka tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.

Līdz ar to, ka Zemes vienība nav nepieciešama Pašvaldības un tās iestāžu funkciju nodrošināšanai, tostarp, Zemes vienības pārdošana izsolē radītu papildus ieņēmumus Pašvaldības funkciju nodrošināšanai, Zemes vienību ir lietderīgi nodot atsavināšanai, pārdodot izsolē.

Ņemot vērā minēto un pamatojoties uz Publiskas personas finanšu līdzekļu un mantas izšķērdēšanas novēršanas likuma 3. panta 2. punktu, Publiskas personas mantas atsavināšanas likuma 4. panta pirmo un otro daļu, 5. panta pirmo daļu un 8. panta otro daļu, Pašvaldību likuma 10. panta pirmās daļas 16. punktu un 73. panta ceturto daļu,

**balsojot: ar 9 balsīm "Par" (Andris Krauja, Dainis Širovs, Egils Helmanis, Gints Sīviņš, Indulis Trapiņš, Jānis Iklāvs, Jānis Kaijaks, Pāvels Kotāns, Rūdolfs Kudļa), "Pret" – nav, "Atturas" – 1 (Santa Ločmele), "Nepiedalās" – nav,**

Finanšu komiteja **NOLEMJ:**

1. **Atļaut** uzsākt Ogres novada pašvaldībai piederošā nekustamā īpašuma Lakstīgalu iela 3B, Lielvārdē, Ogres novadā, kadastra numurs 7413 001 0610, kas sastāv no zemes vienības ar kadastra apzīmējumu 7413 001 0610, platība 14022 m2 atsavināšanas procesu.
2. **Kontroli** par lēmuma izpildi uzdot Ogres novada pašvaldības izpilddirektoram.

**7.**

**Par** **nekustamā īpašuma Melioratoru iela 8 - 35, Ikšķile, Ogres nov., atsavināšanu**

Lēmuma projekta ziņotājs - Aiva Ormane

Ogres novada pašvaldībai (turpmāk - Pašvaldība) pieder nekustamais īpašums Melioratoru iela 8 - 35, Ikšķile, Ogres nov., kadastra numurs 7405 900 0248, kas sastāv no dzīvokļa Nr. 35 ar kopējo platību 34,1 m2, kopīpašuma 341/24399 domājamām daļām no daudzdzīvokļu mājas ar kadastra apzīmējumu 7405 002 0263 001 un 341/24399 domājamām daļām no zemes ar kadastra apzīmējumu 7405 002 0263, Pašvaldības īpašuma tiesības nostiprinātas Zemgales rajona tiesas Ikšķiles pilsētas zemesgrāmatas nodalījumā Nr. 712 - 35 (turpmāk – Nekustamais īpašums).

Nekustamo īpašumu nav iespējams izmantot sabiedrības vajadzībām, pildot Pašvaldības autonomo funkciju - sniegt palīdzību iedzīvotājiem mājokļa jautājumu risināšanā, tas ir nepiemērots dzīvošanai un tā remontdarbiem nepieciešami lieli finanšu līdzekļi.

Ņemot vērā, ka Nekustamais īpašums nav izīrēts un tajā nav deklarēta neviena persona, nepastāv normatīvajos aktos noteiktie ierobežojumi lēmuma pieņemšanai par Nekustamā īpašuma atsavināšanu.

Publiskas personas mantas atsavināšanas likuma (turpmāk - Atsavināšanas likums) 4. panta pirmajā daļā noteikts, ka atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai, savukārt šī panta otrā daļa noteic, ka publiskas personas mantas atsavināšanu var ierosināt attiecīgās iestādes vadītājs, kā arī cita institūcija (amatpersona), kuras valdījumā vai turējumā atrodas publiskas personas manta.

Pašvaldību likuma 73. panta ceturtā daļa noteic, ka pašvaldībai ir tiesības iegūt un atsavināt kustamo un nekustamo īpašumu, kā arī veikt citas privāttiesiskas darbības, ievērojot likumā noteikto par rīcību ar publiskas personas finanšu līdzekļiem un mantu.

Atsavināšanas likuma 5. panta pirmā daļa noteic, ka atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija, savukārt Pašvaldību likuma 10. panta pirmās daļas 16. punktā noteikts, ka tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.

Ņemot vērā minēto un pamatojoties uz Publiskas personas finanšu līdzekļu un mantas izšķērdēšanas novēršanas likuma 3. panta 2. punktu, Publiskas personas mantas atsavināšanas likuma 4. panta pirmo un otro daļu, 5. panta pirmo daļu, 8. panta otro daļu, Pašvaldību likuma 10. panta pirmās daļas 16. punktu un 73. panta ceturto daļu,

**balsojot: ar 9 balsīm "Par" (Andris Krauja, Dainis Širovs, Egils Helmanis, Gints Sīviņš, Indulis Trapiņš, Jānis Iklāvs, Jānis Kaijaks, Pāvels Kotāns, Rūdolfs Kudļa), "Pret" – nav, "Atturas" – 1 (Santa Ločmele), "Nepiedalās" – nav,**

Finanšu komiteja **NOLEMJ:**

1. **Atļaut** uzsākt Ogres novada pašvaldībai piederošā nekustamā īpašuma Melioratoru iela 8 -35, Ikšķile, Ogres nov., kadastra numurs 7405 900 0248, kas sastāv no dzīvokļa Nr. 35 ar kopējo platību 34,1 m2, kopīpašuma 341/24399 domājamām daļām no daudzdzīvokļu mājas ar kadastra apzīmējumu 7405 002 0263 001 un 341/24399 domājamām daļām no zemes ar kadastra apzīmējumu 7405 002 0263 atsavināšanas procesu.
2. **Kontroli** par lēmuma izpildi uzdot Ogres novada pašvaldības izpilddirektoram.

**8.**

**Par** **nekustamā īpašuma Celtnieku iela 23, Ogre, Ogres nov., atsavināšanu**

Lēmuma projekta ziņotājs - Aija Mežale

**balsojot: ar 10 balsīm "Par" (Andris Krauja, Dainis Širovs, Egils Helmanis, Gints Sīviņš, Indulis Trapiņš, Jānis Iklāvs, Jānis Kaijaks, Pāvels Kotāns, Rūdolfs Kudļa, Santa Ločmele), "Pret" – nav, "Atturas" – nav, "Nepiedalās" – nav,**

Finanšu komiteja **NOLEMJ:**

Atbalstīt sagatavoto lēmuma projektu un iesniegt izskatīšanai Ogres novada domē.

**9.**

**Par** **Ogres novada 2024.gada konsolidētā gada pārskata apstiprināšanu**

Lēmuma projekta ziņotājs - Inta Zirnīte

**balsojot: ar 10 balsīm "Par" (Andris Krauja, Dainis Širovs, Egils Helmanis, Gints Sīviņš, Indulis Trapiņš, Jānis Iklāvs, Jānis Kaijaks, Pāvels Kotāns, Rūdolfs Kudļa, Santa Ločmele), "Pret" – nav, "Atturas" – nav, "Nepiedalās" – nav,**

Finanšu komiteja **NOLEMJ:**

Atbalstīt sagatavoto lēmuma projektu un iesniegt izskatīšanai Ogres novada domē.

Sēdi slēdz pulksten 9.40

|  |  |  |  |
| --- | --- | --- | --- |
| Sēdes vadītājs, Finanšu komitejas priekšsēdētājs   |  |  | | --- | --- | | Protokolēja Kancelejas lietvede |  | | Egils Helmanis  Arita Zenfa |

ŠIS DOKUMENTS IR PARAKSTĪTS AR DROŠU

ELEKTRONISKO PARAKSTU UN SATUR LAIKA ZĪMOGU